**Līgums Nr. SKUS 68/17**

**Liftu un pacēlāju apkope un remonts**

Rīgā, 2017.gada 10.februārī

**VSIA “Paula Stradiņa klīniskā universitātes slimnīca”**, reģ.Nr.40003457109, kuru, pamatojoties uz statūtiem pārstāv valdes priekšsēdētāja Ilze Kreicberga, valdes locekles Elita Buša un Arta Biruma, turpmāk - **Pasūtītājs**, no vienas puses, un

**SIA „KONE Lifti Latvija”**,reģ.Nr.40003226874, tās izpilddirektora Aleksandra Eglīša personā, kurš rīkojas uz 2015. gada 3.decembra pilnvaras pamata, turpmāk - **Izpildītājs**, no otras puses, kopā un atsevišķi turpmāk – Puse/Puses,

pamatojoties uz iepirkuma „Liftu un pacēlāju apkope, remonts un tehniskās apskates”, identifikācijas Nr. PSKUS 2016/169, rezultātiem un iepirkuma priekšmeta 2.daļai iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets** 
   1. Pasūtītājs uzdod un Izpildītājs apņemas veikt Pasūtītāja telpās – Rīgā, Pilsoņu ielā 13, A I korpusā (turpmāk – Objekts), liftu un pacēlāju (turpmāk - iekārtas) apkopes un remonta pakalpojumus (turpmāk – Pakalpojumi) saskaņā Tehnisko specifikāciju (Līguma 1.pielikums) un Finanšu piedāvājumu (Līguma 2.pielikums), Līguma noteikumiem un spēkā esošo normatīvo aktu prasībām.
   2. Pasūtītājam ir tiesības papildināt iekārtu skaitu Objektā vai atteikties no kādas iekārtas Objektā, kurai sniedzams Pakalpojums, Pusēm par to noslēdzot rakstisku vienošanos. Ja tiek papildināts iekārtu skaits Objektā, tad līgumcena jauno iekārtu Pakalpojumam tiek noteikta, nepārsniedzot līdzīgu Līgumā minēto iekārtu Pakalpojuma cenu, vadoties pēc iekārtas veida. Jebkurā gadījumā jaunās iekārtas Pakalpojuma līgumcena nevar pārsniegt augstāko Līgumā noteiktās iekārtas Pakalpojuma līgumcenu.
2. **Izpildītāja pienākumi un tiesības**
   1. Izpildītāja pienākumi:
      1. pienācīgā kvalitātē izpildīt visus Tehniskajā specifikācijā (Līguma 1.pielikums) uzskaitītos Pakalpojumu sniegšanas ietvaros veicamos darbus;
      2. uzturēt iekārtas darba kārtībā, lai nodrošinātu tām paredzēto funkciju izpildi;
      3. Pakalpojumus sniegt, nodrošinot netraucētu Pasūtītāja darbību, un paredzēt darba organizācijas pasākumus atbilstoši spēkā esošajiem normatīvajiem aktiem, saskaņot ar Pasūtītāju Pakalpojumu sastāvā ietilpstošo darbu veikšanas laiku, ja ir nepieciešams veikt darbus, kas var apgrūtināt Pasūtītāja darbību;
      4. saskaņot Pakalpojumu sniegšanas laikus ar Pasūtītāju;
      5. veicot iekārtu apkopes pakalpojumus, ievērot Tehniskās specifikācijas (Līguma 1.pielikums), iekārtu izgatavotāja un spēkā esošo normatīvo aktu prasības;
      6. pēc Pakalpojuma veikšanas Pasūtītāja atbildīgā persona un Izpildītāja darbinieks paraksta pieņemšanas un nodošanas aktu par iekārtas tehniskās apkopes veikšanu;
      7. iekārtas avārijas vai darbības traucējumu (turpmāk - defekti) gadījumā nodrošināt Izpildītāja darbinieka ierašanos Objektā pēc Pasūtītāja kontaktpersonas izsaukuma veikšanas Līguma 1.pielikumā norādītajos termiņos;
      8. pirms iekārtas defektu novēršanas sastādīt defektu aktu, kurā tiek norādītas iekārtas defektu novēršanā izmantojamo materiālu un tehnisko līdzekļu izmaksas, un iekārtas defektu novēršanu veikt tikai pēc materiālu un tehnisko līdzekļu izmaksu saskaņošanas ar Pasūtītāju. Pasūtītājam ir tiesības nesaskaņot defektu novēršanā izmantojamo materiālu un tehnisko līdzekļu izmaksas, piesaistīt citu pakalpojuma sniedzēju minēto darbu veikšanai, un šādā gadījumā Izpildītājs iekārtas defektu novēršanu neveic;
      9. veikt iekārtas defektu novēršanu iespējami īsākā laikā, bet ne vēlāk kā vienas darba dienas laikā no Pakalpojuma pieteikšanas dienas;
      10. ja iekārtas defektu novēršanai ir nepieciešams ilgāks laiks, tad Puses vienojas par garāku iekārtas defektu novēršanas termiņu, kuru norāda defektu aktā.
      11. par izpildītiem iekārtu defektu un avāriju novēršanas darbiem Pasūtītāja pārstāvis un Izpildītāja darbinieks paraksta aktu par defektu un/vai avāriju novēršanu;
      12. par saviem līdzekļiem novērst bojājumus un segt tiešos zaudējumus, kas radušies PasūtītājamIzpildītāja nekvalitatīvi sniegto Pakalpojumu dēļ;
      13. pēc Pakalpojumu sniegšanas atstāt tīru un sakārtotu Pakalpojumu sniegšanas vietu;
      14. nodrošināt 12 (divpadsmit) mēnešu garantiju iekārtu defektu novēršanas darbiem un darbos izmantotiem materiāliem, sākot no brīža, kad attiecīgos iekārtu defektu novēršanas darbus ir pieņēmis Pasūtītājs, parakstot pieņemšanas un nodošanas aktu;
      15. šī Līguma 2.1.14.punktā minētās garantijas laikā Izpildītājam ir pienākums Pasūtītāja pretenzijā norādītajā termiņā novērst Pasūtītāja konstatētos iekārtu defektus un nodot izpildītos garantijas darbus Pasūtītājam, Pusēm par to parakstot pieņemšanas un nodošanas aktu.
   2. Izpildītājam ir tiesības saņemt samaksu par Pasūtītājam pilnībā un kvalitatīvi sniegtajiem Pakalpojumiem atbilstoši Līguma noteikumiem.
3. **Pasūtītāja pienākumi un tiesības**
   1. Pasūtītāja pienākumi:
      1. pēc Izpildītāja pieprasījuma savlaicīgi sniegt Izpildītājam visas nepieciešamās ziņas par iekārtām, kas ir Pasūtītāja rīcībā un nepieciešamas kvalitatīvai Pakalpojumu sniegšanai;
      2. veikt savlaicīgu samaksu par pilnīgi un kvalitatīvi sniegtajiem Pakalpojumiem atbilstoši Līgumā paredzētiem termiņiem un apjomiem;
   2. Pasūtītāja tiesības:
      1. ja Pasūtītājam ir radušās pamatotas pretenzijas par sniegtajiem Pakalpojumiem, tad Pasūtītājs iesniedz Izpildītājam rakstveida pretenziju, kurā tiek norādīti nepaveiktie jeb nekvalitatīvi veiktie Pakalpojumi, kā arī termiņi, kuru laikā ir jānovērš pretenzijā minētie trūkumi;
      2. Pasūtītājs ir tiesīgs uz Izpildītāja rēķina pieaicināt trešās personas rakstveida pretenzijā minēto trūkumu vai citu nepilnību novēršanai, ja Izpildītājs tos nenovērš pretenzijā norādītājā termiņā;
      3. Pasūtītājamir tiesības neapmaksāt Izpildītājarēķinus par Pakalpojumiem, par kuriem saskaņā ar Līgumā noteikto kārtību Pasūtītājs ir iesniedzis rakstveida pretenziju un nav parakstījis Pakalpojumu nodošanas un pieņemšanas aktu;
      4. Pasūtītājs ir tiesīgs ieturēt aprēķināto līgumsodu un/vai zaudējumu atlīdzību no Izpildītājam saskaņā ar Līgumu izmaksājamām summām;
4. **Līgumcena un apmaksas noteikumi**
   1. Kopējā līgumcena nevar pārsniegt EUR 16 000,00 (sešpadsmit tūkstoši *euro*, 00 centi) bez PVN. PVN tiek aprēķināts un maksāts papildus normatīvos aktos noteiktā apmērā un kārtībā.
   2. Samaksa par pienācīgā kvalitātē sniegtajiem Pakalpojumiem tiek noteikta saskaņā ar Finanšu piedāvājumā (Līguma 2.pielikums) norādītajām cenām. Cenā ietvertas visas izmaksas, kas saistītas ar pilnīgu un kvalitatīvu Pakalpojumu sniegšanu, tajā skaitā darbaspēka, tehnikas un inventāra izmaksas, nodokļus, transporta izmaksas, darbu organizācijas izmaksas, darbos izmantojamo materiālu izmaksas un jebkuras citas Izpildītāja izmaksas, neieskaitot PVN.
   3. Par faktiski veiktajiem Pakalpojumiem Pasūtītājs maksā saskaņā ar Izpildītāja izrakstīto rēķinu, pārskaitot naudu uz Izpildītāja norādīto bankas kontu 30 (trīsdesmit) dienu laikā no Pakalpojumu pieņemšanas un nodošanas akta parakstīšanas un rēķina saņemšanas dienas.
   4. Pamats rēķina izrakstīšanai ir abpusēji parakstīts Pakalpojumu pieņemšanas un nodošanas akts, kuru Izpildītājs sagatavo un iesniedz Pasūtītājam. Pasūtītājs pieņemšanas un nodošanas aktu paraksta 5 (piecu) darba dienu laikā no saņemšanas dienas, vai arī minētajā termiņā iesniedz Izpildītājam rakstisku pretenziju par Izpildītāja sniegtajiem Pakalpojumiem, norādot arī minēto trūkumu novēršanas termiņu. Pakalpojumi uzskatāmi par izpildītiem un nodotiem Pasūtītājam, ja Pakalpojumu pieņemšanas un nodošanas akts ir abpusēji parakstīts 2 (divos) eksemplāros.
   5. Par samaksas dienu tiek uzskatīta tā diena, kad Pasūtītājs ir veicis pārskaitījums uz Izpildītāja norādīto bankas norēķinu kontu.
5. **Līguma darbības termiņš un izbeigšana**
   1. Līgums stājas spēkā dienā, kad Objekts nodots ekspluatācijā, par ko Pasūtītājs vienas darbdienas laikā no Objekta nodošanas ekspluatācijā informē Izpildītāju, nosūtot e-pastu bez droša elektroniskā paraksta.
   2. Izpildītājs sniedz Pasūtītājam Pakalpojumu 24 (divdesmit četrus) mēnešus no Līguma spēkā stāšanās dienas vai līdz brīdim, kad Pasūtītājs saskaņā ar Līgumu ir izlietojis Līguma 4.1.punktā minēto Kopējo līgumcenu (atkarībā no tā, kurš no nosacījumiem iestājas pirmais).
   3. Pēc Pušu abpusējas vienošanās Līguma kopējā summa var mainīties līdz 10% no 1.2.punktā noteiktās summas. Šādas Līguma kopējās summas izmaiņas Puses veic parakstot attiecīgu vienošanās protokolu.
   4. Pēc Pušu abpusējas vienošanās Līguma darbības termiņš var tikt pagarināts, ņemot vērā Publiskā iepirkuma likuma 67.panta ceturtajā daļā noteikto, ja Līguma summa nav izlietota.
   5. Pasūtītājam ir tiesības jebkurā laikā vienpusēji izbeigt Līgumu bez jebkādu zaudējumu atlīdzības pienākuma saistībā ar Līguma izbeigšanu, nosūtot par to rakstisku paziņojumu uz Izpildītāja juridisko adresi vismaz 30 (trīsdesmit) dienas iepriekš, ja ir iestājies vismaz viens no šādiem gadījumiem:
      1. 5.5.1. Pasūtītājam zudusi nepieciešamība saņemt Pakalpojumus no Izpildītāja;
      2. 5.5.2. Izpildītājs nepilda vai nepienācīgi pilda kādu no Līguma noteikumiem;
      3. 5.5.3. notikusi Izpildītāja likvidācija;
      4. 5.5.4. pret Izpildītāju uzsākta maksātnespējas procedūra.
   6. Izbeidzot Līgumu pirms termiņa, Pusessastāda un abpusēji paraksta atsevišķu aktu par faktiski izpildītājiem Pakalpojumiem konkrētajā laika posmā (no pēdējā Pakalpojumu pieņemšanas un nodošanas akta parakstīšanas dienas līdz Līguma izbeigšanas dienai) un veic galīgos norēķinus. Veicot galīgo samaksu, Pasūtītājs ir tiesīgs ieturēt aprēķināto līgumsodu un/vai zaudējuma atlīdzību. Savstarpējā norēķināšanās tiek veikta 15 (piecpadsmit) darba dienu laikā no šajā punktā minētā akta abpusējas parakstīšanas dienas.
6. **Pušu atbildība**
   1. Izpildītājs apņemas pilnā apmērā atlīdzināt Pasūtītājam tiešos zaudējumus, kas radušies Pasūtītājam Izpildītāja, tā darbinieku prettiesiskas darbības vai bezdarbības dēļ, sniedzot Pakalpojumus.
   2. Ja Pasūtītājs neievēro Līguma 4.3.punktā noteikto rēķina apmaksas termiņu, tad Izpildītājam ir tiesības prasīt no Pasūtītāja līgumsodu 0,1% apmērā no laikā nenomaksātās summas par katru nokavēto dienu, bet kopumā ne vairāk kā 10 % (desmit procenti) no Līguma 4.1.punktā minētās Kopējās līgumcenas.
   3. Ja Izpildītājs neievēro kādu no Līgumā minētajiem vai saskaņā ar Līgumu noteiktajiem termiņiem, Pasūtītājam ir tiesības prasīt no Izpildītāja līgumsodu 0,1% apmērā no Līguma 4.1.punktā minētās Kopējās līgumcenas, bet kopumā ne vairāk kā 10 % (desmit procenti) no Līguma 4.1.punktā minētās Kopējās līgumcenas.
   4. Ja Izpildītājs nepilda vai nepienācīga pilda Līgumu, izņemot termiņa nokavējumu, tad Pasūtītājam ir tiesības prasīt no Izpildītāja līgumsodu EUR 50,00 (piecdesmit *euro* un 00 centi) apmērā par katru konstatēto gadījumu.
   5. Puses vienojas, ka pienākošos līgumsodus, saskaņā ar Līgumu, Pasūtītājs ir tiesīgs atskaitīt no Izpildītājam izmaksājamām naudas summām.
   6. Līgumsoda samaksa neatbrīvo Puses no Līguma saistību turpmākas pienācīgas pildīšanas, un pienākuma atlīdzināt zaudējumus.
   7. Ja Pasūtītāju neapmierina kāda konkrēta Izpildītāja darbinieka pakalpojuma kvalitāte, pēc Pasūtītāja ierosinājuma Izpildītājam ir pienākums nodrošināt minētā darbinieka aizstāšanu Objektā ar citu, kvalificētu Izpildītāja darbinieku.
7. **Citi noteikumi**
   1. Pušu atbildīgās personas Līguma izpildē:
      1. Pasūtītāja atbildīgā persona – Infrastruktūras un loģistikas daļas vadītāja vietnieks Mārtiņš Mūrnieks, tel.- 29141603;
      2. Izpildītāja atbildīgā persona Juris Indriksons, e-pasts – juris.indriksons@kone.com, tel.- 26547541.
   2. Pušu noteiktās Līguma izpildes atbildīgās personas, kas norādītas Līguma 7.1.punktā, ir atbildīgas par Līguma darbības koordinēšanu, problēmsituāciju risināšanu, izsaukumu veikšanu, Pakalpojumu atbilstības pārbaudi saskaņā ar Līguma noteikumiem, pretenziju nosūtīšanu un Pakalpojumu nodošanas un pieņemšanas aktu parakstīšanu.
   3. Puses tiek atbrīvotas no atbildības par Līguma saistību neizpildi vai nepienācīgu izpildi, ja tā rodas nepārvaramas varas apstākļu ietekmes rezultātā, kurus Puses nevarēja ne paredzēt, ne novērst, ne ietekmēt. Pusei, kuras līgumsaistību izpildi ietekmē nepārvaramas varas apstākļi, nekavējoties pēc šādu apstākļu iestāšanās (bet ne vēlāk kā 3 (trīs) darba dienu laikā) ir par to jāziņo otrai Pusei, iesniedzot arī kompetentas iestādes izsniegtu izziņu ar minēto apstākļu apstiprinājumu un raksturojumu.
   4. Jebkuri Līguma grozījumi vai papildinājumi ir spēkā tikai tad, ja tie ir izteikti rakstveidā un abu Pušu parakstīti.
   5. Visi strīdi, kas rodas saistībā ar šo Līgumu un tā izpildi, vispirms tiek risināti savstarpēju sarunu ceļā, bet, ja vienošanos neizdodas panākt, tad tie tiek nodoti izšķiršanai Latvijas Republikas tiesā saskaņā ar Latvijas Republikā spēkā esošiem normatīviem aktiem.
   6. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   7. Ja kādai no Pusēm tiek mainīts juridiskais statuss vai kādi Līgumā minētie Pušu rekvizīti, tālruņa, faksa numuri, e-pasta adreses, adreses u.c., tad tā nekavējoties rakstiski paziņo par to otrai Pusei.
   8. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
   9. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam.
   10. Līgums ir sagatavots latviešu valodā uz 5 (piecām) lapām ar diviem pielikumiem uz 29 (divdesmit deviņām) lapām, 2 (divos) eksemplāros, no kuriem viens tiek nodots Pasūtītājam, bet otrs - Izpildītājam. Abiem Līguma eksemplāriem ir vienāds juridiskais spēks.
   11. Līgumam tiek pievienoti sekojoši pielikumi, kas ir tā neatņemamas sastāvdaļas:
       1. 1.pielikums – Tehniskā specifikācija – Tehniskais piedāvājums uz 27 (divdesmit septiņām) lapām;
       2. 2.pielikums – Finanšu piedāvājums uz 2 (divām) lapām.
8. **Pušu rekvizīti un paraksti**

|  |  |  |
| --- | --- | --- |
| **Pasūtītājs:** | **Izpildītājs:** |  |
| **VSIA „Paula Stradiņa klīniskā**  **universitātes slimnīca”**  Vienotais reģ. Nr.40003457109  Pilsoņu iela 13, Rīga, LV-1002  Swedbank AS  Konta Nr. LV74HABA0551027673367  S.W.I.F.T. HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētāja I.Kreicberga   |  |  |  | | --- | --- | --- | | \_\_\_\_\_\_\_\_\_\_\_\_\_\_\_\_\_\_\_\_\_\_  Valdes locekle E.Buša |  |  |   \_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes locekle A.Biruma | |  | | --- | | **SIA „KONE Lifti Latvija”**  Vienotās reģ. Nr.: 40003226874  PVN reģ. Nr.: LV40003226874  Juridiskā adrese: Dzērbenes iela 27, Rīga, LV-1006  Faktiskā adrese: Dzērbenes iela 27a, Rīga, LV-1006  Tālr./fakss 67554268, 67542528  Bankas rekvizīti: Nordea Bank AB Latvijas filiāle  Kods: NDEALV2X  Konta Nr.: LV61NDEA0000084371315 | | \_\_\_\_\_\_\_\_\_\_\_\_\_\_\_\_\_\_\_\_\_\_\_  Izpilddirektors A. Eglītis | |  |